Confarensa Episcopałe

Inte ła Cexa catołica, par confarenza episcopałe se intende «l'asenblea dei vescovi de na nasion o de on teritorio determinà, che i laora insieme łe so funsion pastorałi par i fedełi de chel teritorio, par promovare maxormente el ben che ła Cexa da a i Omani, sora de tuto mediante forme e modałità de apostolato oportunamente adeguae a łe circostanse de tenpo e de lógo, a norma del dirito»Codaxe de Dirito Canonico, can. 447.. Xe on organixmo che dire par eło l'è permanente.

I xe menbri: tuti i ordinari dei loghi de ciascun rito (i vescovi de łe diocexi ), i coadiutori, i auxiłiari e altri vescovi titołari incaricai da ła Santa Sede o da łe conferenze episcopali inte on special ufiso.

Le confarense episcopałi łe ga el podere de autorganixarse dandose propi statuti.
Le decixion de łe singołe confarense episcopałi, se ciapae in maniera lexitima e soto mese a l'exame de ła Santa Sede, łe inpone xuridicamente soło in do caxi:
El primo ricore co l'obligatorietà xuridega sia prevista e contegnua inte el dirito comune, ła seconda co sta qua sia stabiłia da na speciałe prescrision de ła Santa Sede anca drio domanda de ła conferensa stesa.

In pì, ghe xe "asenblee dei ordinari" che i połe tore drento i vescovi de diversi riti in na nasion, sia catołisi orientałi e latini; sti qua i l'è descriti inte el canone 322 del Codaxe dei canoni de łe Cexe orientałi.

Ghe xe in pì federasion de conferense episcopałi, che i riunise łe conferense episcopałi de el steso continente, o de na parte de st'ultimo.

 Note 

Categoria:Ceza catòłega